b'\n_START_ARTICLE_\nPeta kolona\n_START_PARAGRAPH_\nPeta kolona ozna\xc4\x8dava tajne skupine koje se bave subverzivnim aktivnostima  koje imaju za cilj sru\xc5\xa1iti ili ometati postoje\xc4\x87i poredak u interesu jedne agresivne vanjske sile.\n_START_SECTION_\nPorijeklo izraza\n_START_PARAGRAPH_\nPojam \xe2\x80\x9cpeta kolona\xe2\x80\x9d je prvotvorno kori\xc5\xa1ten 1936. godine u  \xc5\xa0panjolskom gra\xc4\x91anskom ratu i opisao pristalice ustanika, koji su nakon vojnog udara ostali u podru\xc4\x8djima pod kontrolom vlade da bi izvodili razne akcije, \xc4\x8dim bi to bilo sa vojnog stajali\xc5\xa1ta korisno. \xc5\xa0panjolski general Emilio Mola, koji je bio jedan od vojnih vo\xc4\x91a vojnog udara protiv druge \xc5\xa0panjolske Republike, rekao je da \xc4\x87e voditi \xc4\x8detiri kolone prema Madridu, ali da \xc4\x87e peta kolona, odnosno pristalice Generala  Franca u Madridu po\xc4\x8deti s ofenzivom. _NEWLINE_Izvorno zna\xc4\x8denje dolazi od Ruskog gra\xc4\x91anskoga rata i bila je naziv jedne  elitne jedinice. Tu "5. kolonu" je osnovao Lav Trocki.\n_START_SECTION_\nDrugi svjetski rat\n_START_PARAGRAPH_\nUo\xc4\x8di drugog svjetskog rata brojne njema\xc4\x8dke organizacije su poduzele poku\xc5\xa1aje sa svrhom ometanja unutarnjeg poredka u drugim zemljama s ciljem da kroz svoje provokacije izazovu eskalaciju i represije tako da bi imali opravdanje za vojnu intervenciju.\n_START_SECTION_\nPoslijeratno razdoblje\n_START_PARAGRAPH_\nKoncepcija pete kolone je nastavljena i nakon zavr\xc5\xa1etka Drugog svjetskog rata. Pod nazivom \xe2\x80\x9ediverzijske snage\xe2\x80\x9c dr\xc5\xbeave Var\xc5\xa1avskoga pakta su obu\xc4\x8davali komuniste iz zapadnih zemalja da bi oni u slu\xc4\x8daju rata zajedno sa specijalnim snagama Pakta zauzimali ili uni\xc5\xa1tavali strate\xc5\xa1ke ciljeve na podru\xc4\x8dju NATO-a. _NEWLINE_Isto tako su dr\xc5\xbeave NATO-a podr\xc5\xbeali s istim ciljem antikomunisti\xc4\x8dki otpor skupina u isto\xc4\x8dnim bloku. _NEWLINE_Termin se dakle \xc4\x8desto upotrebljava u smislu "dobrovoljnih pomaga\xc4\x8da", ili pomaga\xc4\x8de osobito nekih politi\xc4\x8dkih skupina, koji su u me\xc4\x91unarodnim sukobima neprijatelji svoje vlastite zemlje iz ideolo\xc5\xa1kih razloga.'